אנונימיות

האנונימיות מאפשרת לכל אחד מאיתנו את חופש הביטוי ומבטיחה אותנו בפני רכלנות. מה שאנו שומעים בפגישות והדברים שאנו מתחלקים עליהם עם חבר רגשות אנונימים אחר מחוץ לפגישות, צריך להישמר בכבוד ובסודיות.

אנונימיות ברמה של עיתונות, רדיו, סרטים וטלוויזיה, פירושה שאם אנו מזהים את עצמנו כחברי רגשות אנונימיים, אסור לנו לגלות את שמנו המלא או את הפנים שלנו.

צד נוסף של האנונימיות הוא שכולנו שווים בתכנית, בין אם אנו חדשים או ותיקים. המקצוע והמעמד החברתי שלנו מחוץ ל- EA אינם משנים כלל.

האנונימיות מבטיחה שרק לנו כפרטים יש את הזכות לגלות לאחרים שאנו חברים ברגשות אנונימים.

יש להתנהג בדיסקרטיות כשפוגשים חברי EA בציבור, או כשמתקשרים לחברים ומדברים עם בני הבית, או כשמשאירים הודעות במזכירות אלקטרוניות.

בפגישות רגשות אנונימיים אנו משתמשים בשמנו הפרטי בלבד. איננו נכנסים האחד לדברי השני. אין דיונים, יש רק התחלקויות.

האנונימיות שמתייחסים אליה במסורות האחת-עשרה והשתים-עשרה היא הכלי המבטיח שנציב את העקרונות לפני האישיות.